《风入松 秋夜听若琼姊弹琴，用纫兰韵》
清代·杨芸

桐枝弦淡篆烟青。人静漏声沉。茜窗月影寒生晕，讶商风、吹满疏林。

似此星辰好夜，恰宜冰雪清襟。

雁南飞去有遗音。万叠楚云深。沙明水碧潇湘路，一群群、齐落江浔。

曲里泠泠幽韵，天涯渺渺离心。

作者简介：杨芸（1778—？），字蕊渊，清常州金匮（今无锡）人，户部员外郎杨芳灿女，同邑景州知州秦承霈室。幼受四声，慧辨琴丝，妙修箫谱，词风美流，发在片玉冠柳之间，著有《金箱荟说》，皆古今闺阁诗话。